Propunere de DIRECTIVĂ A PARLAMENTULUI EUROPEAN ŞI A CONSILIULUI de modificare a Directivelor 89/608/CEE, 90/425/CEE și 91/496/CEE în ceea ce privește referințele la legislația zootehnică /* COM/2014/04 final - 2014/0033 (COD) */





EXPUNERE DE MOTIVE 1. CONTEXTUL PROPUNERII Propunerea vizează eliminarea referințelor la legislația zootehnică a Uniunii din textele Directivelor 89/608/CEE, 90/425/CEE și 91/496/CEE ale Consiliului. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Nu s-au efectuat consultări cu părțile interesate și nu s-a realizat nicio evaluare a impactului, deoarece modificările propuse reprezintă consecința directă a adoptării recente de către Comisie a unei propuneri de regulament al Parlamentului European și al Consiliului privind controalele oficiale și alte activități oficiale efectuate pentru a asigura aplicarea legislației privind produsele alimentare și hrana pentru animale, precum și a normelor privind sănătatea animală și bunăstarea animalelor, sănătatea plantelor, materialul de reproducere a plantelor, produsele de protecție a plantelor și de modificare a Regulamentelor (CE) nr. 999/2001, (CE) nr. 1829/2003, (CE) nr 1831/2003, (CE) nr 1/2005, (CE) nr 396/2005, (CE) nr 834/2007, (CE) nr. 1099/2009, (CE) nr. 1069/2009, (CE) nr. 1107/2009, a Regulamentelor (UE) nr. 1151/2012, [COM(2013) 327] [Oficiul pentru Publicații, vă rugăm să inserați numărul Regulamentului de stabilire a unor dispoziții pentru gestionarea cheltuielilor privind lanțul alimentar, sănătatea animală și bunăstarea animalelor, sănătatea plantelor și materialul de reproducere a plantelor], precum și a Directivelor 98/58/CE, 1999/74/CE, 2007/43/CE, 2008/119/CE, 2008/120/CE și 2009/128/CE (Regulamentul privind controalele oficiale). Scopul acestui nou regulament este de a abroga atât Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor, cât și Directivele 89/608/CEE, 90/425/CEE, 91/496/CEE și 97/78/CE. În același timp, noul regulament include unele dintre normele stabilite în Regulamentul (CE) nr. 882/2004 și în directivele menționate, cu modificările necesare. Cu toate acestea, creșterea animalelor nu intră sub incidența acestui regulament. Prin urmare, a fost necesar să se includă dispoziții referitoare la controalele oficiale privind animalele de reproducție în propunerea de regulament al Parlamentului European și al Consiliului privind condițiile zootehnice și genealogice care se aplică schimburilor și importurilor din țări terțe de animale de reproducție și de produse germinative de la acestea. Cu toate acestea, normele prezentate le reflectă pe cele prevăzute în propunerea Comisiei pentru un nou regulament privind controalele oficiale, care este în prezent în discuție în cadrul Parlamentului European și al Consiliului. În vederea prevenirii oricărei incoerențe între cele două texte și în vederea asigurării unei abordări armonizate în domeniul controalelor, Comisia va urmări îndeaproape evoluția discuțiilor privind cele două texte și va prezenta în timp util propunerile necesare, pentru a se asigura că dispozițiile referitoare la controalele oficiale în domeniul zootehniei sunt incluse în viitorul regulament privind controalele oficiale. 3. ELEMENTELE JURIDICE ALE PROPUNERII Pentru claritate și securitate juridică și până la abrogarea Directivelor 89/608/CEE, 90/425/CEE și 91/496/CEE de către noul regulament menționat în considerentul 5 din prezenta directivă, este necesar să se elimine referirile la domeniul „zootehnic” din Directivele 89/608/CEE, 90/425/CEE și 91/496/CEE. 4. IMPLICAȚIILE BUGETARE Nu există. 2014/0033 (COD) Propunere de DIRECTIVĂ A PARLAMENTULUI EUROPEAN ŞI A CONSILIULUI de modificare a Directivelor 89/608/CEE, 90/425/CEE și 91/496/CEE în ceea ce privește referințele la legislația zootehnică (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 42 și articolul 43 alineatul (2), având în vedere propunerea Comisiei Europene[1], după transmiterea proiectului de act legislativ către parlamentele naționale, având în vedere avizul Comitetului Economic și Social European[2], având în vedere avizul Comitetului Regiunilor[3], hotărând în conformitate cu procedura legislativă ordinară, întrucât: (1) Directiva 88/661/CEE a Consiliului din 19 decembrie 1988 privind normele zootehnice care se aplică animalelor reproducătoare din specia porcină[4], Directiva 89/361/CEE a Consiliului din 30 mai 1989 privind animalele din speciile ovină și caprină reproducătoare de rasă pură[5], Directiva 90/427/CEE a Consiliului din 26 iunie 1990 privind condițiile zootehnice și genealogice care reglementează schimburile intracomunitare cu ecvidee[6], Directiva 91/174/CEE a Consiliului din 25 martie 1991 privind condițiile zootehnice și genealogice care reglementează comercializarea animalelor de rasă și care modifică directivele 77/504/CEE și 90/425/CEE[7], Directiva 94/28/CE a Consiliului din 23 iunie 1994 de stabilire a principiilor referitoare la condițiile zootehnice și genealogice care se aplică importului de animale, material seminal, ovule și embrioni provenind din țări terțe și de modificare a Directivei 77/504/CEE privind animalele pentru reproducție de rasă pură din specia bovină[8] și Directiva 2009/157/CE a Consiliului din 30 noiembrie 2009 privind animalele de reproducție de rasă pură din specia bovine[9] stabilesc cadrul legislativ al Uniunii referitor la creșterea animalelor de reproducție de rasă pură din speciile bovină, porcină, ovină, caprină și ecvină, precum și a reproducătorilor porcini hibrizi. (2) Directiva 89/608/CEE a Consiliului din 21 noiembrie 1989 privind asistența reciprocă pe care autoritățile administrative ale statelor membre și-o acordă și colaborarea dintre acestea și Comisie pentru a asigura punerea în aplicare a legislației în sectorul veterinar și zootehnic[10] stabilește anumite cerințe minime referitoare la colaborarea și asistența reciprocă între autoritățile competente din statele membre. (3) Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne[11] prevede, printre altele, realizarea de controale zootehnice asupra animalelor reproducătoare și produselor destinate schimburilor în cadrul Uniunii. (4) În conformitate cu articolul 9 din Directiva 94/28/CE a Consiliului, Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE[12] și Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe[13] și sunt introduse în Comunitate se aplică importurilor în Uniune de animale de reproducție și respectiv de material seminal, ovule și embrioni proveniți de la acestea, care fac obiectul Directivelor 88/661/CEE, 89/361/CEE, 90/427/CEE, 91/174/CEE și 2009/157/CE. (5) Comisia a adoptat recent o propunere de regulament al Parlamentului European și al Consiliului privind controalele oficiale și alte activități oficiale efectuate pentru a asigura aplicarea legislației privind produsele alimentare și hrana pentru animale, precum și a normelor privind sănătatea animală și bunăstarea animalelor, sănătatea plantelor, materialul de reproducere a plantelor, produsele de protecție a plantelor și de modificare a Regulamentelor (CE) nr. 999/2001, (CE) nr. 1829/2003, (CE) nr 1831/2003, (CE) nr 1/2005, (CE) nr 396/2005, (CE) nr 834/2007, (CE) nr. 1099/2009, (CE) nr. 1069/2009, (CE) nr. 1107/2009, a Regulamentelor (UE) nr. 1151/2012, [COM(2013) 327] [Oficiul pentru Publicații, vă rugăm să inserați numărul Regulamentului de stabilire a unor dispoziții pentru gestionarea cheltuielilor privind lanțul alimentar, sănătatea animală și bunăstarea animalelor, sănătatea plantelor și materialul de reproducere a plantelor], precum și a Directivelor 98/58/CE, 1999/74/CE, 2007/43/CE, 2008/119/CE, 2008/120/CE și 2009/128/CE (Regulamentul privind controalele oficiale)[14]. Scopul acestui nou regulament este de a abroga atât Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor[15], cât și Directivele 89/608/CEE, 90/425/CEE, 91/496/CEE și 97/78/CE. În același timp, noul regulament include unele dintre normele stabilite în Regulamentul (CE) nr. 882/2004 și în directivele menționate, cu modificările necesare. Cu toate acestea, creșterea animalelor nu intră sub incidența acestui regulament. (6) Comisia a prezentat, de asemenea, Parlamentului European și Consiliului o propunere de regulament al Parlamentului European și al Consiliului privind condițiile zootehnice și genealogice care se aplică schimburilor și importurilor în Uniune de animale de reproducție și de produse germinative de la acestea[16]. (7) Pentru aplicarea eficientă a normelor Uniunii privind condițiile zootehnice și genealogice stabilite în regulamentul respectiv care se aplică schimburilor și importurilor în Uniune de animale de reproducție și de produse germinale de la acestea, au fost stabilite, în regulamentul respectiv, dispoziții referitoare la controalele oficiale privind animalele de reproducție și norme generale de asistență administrativă și de cooperare, similare celor prevăzute în titlul IV din Regulamentul (CE) nr. 882/2004, cu adaptările necesare. (8) Pentru claritate și securitate juridică și până la abrogarea Directivelor 89/608/CEE, 90/425/CEE, 91/496/CEE și 97/78/CEE de către noul regulament menționat în considerentul 5 din prezenta directivă, este necesar să se elimine referirile la domeniul „zootehnic” din Directivele 89/608/CEE, 90/425/CEE și 91/496/CEE; în ceea ce privește Directiva 97/78/CE, nu este necesară o astfel de modificare. (9) Directivele 89/608/CEE, 90/425/CEE și 91/496/CEE ar trebui modificate în consecință. (10) În conformitate cu Declarația politică comună din 28 septembrie 2011 a statelor membre și a Comisiei privind documentele explicative[17], statele membre s-au angajat să însoțească, în cazuri justificate, notificarea măsurilor de transpunere pe care le-au adoptat de unul sau mai multe documente care să explice relația dintre componentele unei directive și părțile corespondente din instrumentele naționale de transpunere. În ceea ce privește prezenta directivă, legiuitorul consideră că transmiterea unor astfel de documente este justificată, ADOPTĂ PREZENTA DIRECTIVĂ: Articolul 1 Modificări ale Directivei 89/608/CEE Directiva 89/608/CEE se modifică după cum urmează: (1) În titlu, cuvintele „și zootehnic” se elimină; (2) La articolul 1, cuvintele „și zootehnic” se elimină; (3) La articolul 2 alineatul (1), a doua liniuță se elimină; (4) La articolul 4 alineatul (1) prima liniuță, cuvintele „și zootehnic” se elimină; (5) La articolul 5 alineatul (1), cuvintele „sau zootehnic” se elimină; (6) La articolul 7, cuvintele „sau zootehnic” se elimină; (7) La articolul 8 alineatul (2) teza introductivă, cuvintele „sau zootehnic” se elimină; (8) La articolul 8 alineatul (2) litera (b), cuvintele „sau zootehnic” se elimină; (9) La articolul 9 alineatul (1) litera (a) prima liniuță, cuvintele „sau zootehnic” s; elimină. (10) La articolul 9 alineatul (2), cuvintele „sau zootehnic” se elimină; (11) La articolul 10 alineatul (1) teza introductivă, cuvintele „sau zootehnic” se elimină; (12) La articolul 10 alineatul (3), cuvintele „sau zootehnic” se elimină; (13) La articolul 11 teza introductivă, cuvintele „sau a Comitetului zootehnic permanent” se elimină; (14) La articolul 15 alineatul (2) primul paragraf, cuvintele „sau zootehnic” se elimină. Articolul 2 Modificări ale Directivei 90/425/CEE Directiva 90/425/CEE se modifică după cum urmează: (1) În titlu, cuvintele „și zootehnice” se elimină; (2) La articolul 1, al doilea paragraf se elimină; (3) La articolul 2, punctul (2) se elimină; (4) La articolul 3 alineatul (1) litera (d), al doilea paragraf se înlocuiește cu următorul text: „Certificatele sau documentele respective, eliberate de medicul veterinar oficial responsabil cu exploatația, centrul sau organismul de origine trebuie să însoțească animalele și produsele până la destinatar.”; (5) Articolul 4 se modifică după cum urmează: (a) la alineatul (1) litera (a), cuvintele „și zootehnice” se elimină; (b) la alineatul 3, cuvintele „sau zootehnice” se elimină; (6) Articolul 19 se elimină; (7) La anexa A, capitolul II se elimină. Articolul 3 Modificări ale Directivei 91/496/CEE La articolul 12 alineatul (5) din Directiva 91/496/CEE, cuvintele „și zootehnic” se elimină. Articolul 4 Transpunerea Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive începând cu prima zi a celei de-a optsprezecea luni de la data menționată la articolul 5. Statele membre comunică Comisiei textul acestor acte. Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri. Articolul 5 Intrarea în vigoare Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene. Articolul 6 Destinatari Prezenta directivă se adresează statelor membre în conformitate cu tratatele. Adoptată la Bruxelles, Pentru Parlamentul European Pentru Consiliu Președintele Președintele [1] JO C […], [zz/ll/aaaa], p. […]. [2] JO C […], [zz/ll/aaaa], p. […]. [3] JO C […], [zz/ll/aaaa], p. […]. [4] JO L 382, 31.12.1988, p. 36. [5] JO L 153, 6.6.1989, p. 30. [6] JO L 224, 18.8.1990, p. 55. [7] JO L 85, 5.4.1991, p. 37. [8] JO L 178, 12.7.1994, p. 66. [9] JO L 323, 10.12.2009, p. 1. [10] JO L 351, 21.12.1989, p. 34. [11] JO L 224, 18.8.1990, p. 29. [12] JO L 268, 24.9.1991, p. 56. [13] JO L 24, 30.1.1998, p. 9. [14] COM(2013) 265. [15] JO L 165, 30.4.2004, p. 1. [16] COM(2014) 5. [17] JO C 369, 17.12.2011, p. 14.